**ZMLUVA č. 2/2011**

**o nájme nebytových priestorov.**

**Čl. I.**

Prenajímateľ: Stredná odborná škola

 Košická 20, 080 01 Prešov

 IČO: 37880080

 bank. spojenie: Dexia banka, a.s. Prešov, č.ú.: 8828687101/5600

 zast.: PaedDr. Danou Štefkovou, riaditeľkou

 **a**

Nájomca: VIBO, a.s.

 Košická 24, 080 01 Prešov

 IČO: 36474029

 IČ DPH: SK2020008804

 DIČ: 2020008804

 bank. spojenie: VOLKSBANK Slovensko a.s. pob.Prešov

 č.ú.: 4340025501/3100

 zast.: Martinom Buranovským, predsedom predstavenstva

sa v zmysle platných právnych predpisov, najmä ust. §663 Občianskeho zákonníka a zákona č. 116/90 Zb. o nájme a podnájme nebytových priestorov v znení neskorších predpisov . Zákona NR SR č. 446/2001 Z. z. o majetku VÚC, Zásad hospodárenia a nakladania z majetkom PSK zo dňa 02. 03. 2010 /ďalej len Zásad/, sa dohodli takto :

**Čl. II.**

**Predmet nájmu**

 Prenajímateľ je správcom nehnuteľnosti Strednej odbornej školy, nachádzajúcej sa v Prešove, na ulici Košická 20, vedenej Katastrálnym úradom v Prešove, Správou katastra Prešov v katastrálnom území Solivar na LV č. 3470 Jedná sa o budovu telocvične, stavby na par. č. 3051/14, súpisné číslo 12766, 442,86 m2 prenajatej plochy.

 Predmetné priestory sú napojené na rozvod elektrickej energie a rozvod ÚK a sú zásobované pitnou vodou.

Nájomca sa dôkladne oboznámil s predmetom nájmu pred uzavretím tejto zmluvy a predmet nájmu na mieste obhliadol a oboznámil sa s jeho celkovým stavom.

**Čl. III.**

**Výška, splatnosť a spôsob platenia nájomného**

a/ Prenajímateľ prenajíma nájomcovi priestory za nájomné stanovené dohodou zmluvných strán vo výške 6,64 € za 1 hodinu .

b/ Prenajímateľ bude fakturovať nájomcovi náklady súvisiace s prevádzkou telocvične:

spotreba elektrickej energie, spotreba plynu, vodné a stočné, mzdové náklady a poistné za upratovanie priestorov vo výške 3,32 € na l hodinu .

 Nájomné a náklady spolu v celkovej čiastke 9,96 € za l hodinu bude prenajímateľ fakturovať nájomcovi podľa objednaných tréningových hodín a skutočne obsadených hodín k poslednému dňu štvrťroka. Nájomca bude uhrádzať faktúrované nájomné a náklady na účet prenajímateľa: 8828683100/5600.

Počas školských prázdnin, sviatkov a v dňoch pracovného voľna sa telocvičňa nebude využívať.

 Ak nájomca neuhradí nájomné prenajímateľovi riadne a včas v dohodnutej výške, je nájomca povinný uhradiť prenajímateľovi dohodnutý úrok z omeškania vo výške 0,05 % z dlžnej sumy za každý deň omeškania.

**Čl. IV.**

**Doba nájmu a skončenie nájmu**

Nájomná zmluva sa dojednáva na dobu určitú s platnosťou od 17. 10. 2011 do 30. 04. 2012 na stolnotenisový tréning : utorok od 19,00 hod. do 20,00 hod.

Skončenie nájmu upravuje § 9 Zákona č. 116/1990 Zb. o nájme a podnájme nebytových priestorov.

Účastníci môžu pred uplynutím dojednanej doby ukončiť nájomný pomer tiež vzájomnou písomnou dohodou uzavretou štatutárnymi zástupcami oboch zmluvných strán.

**Čl. V.**

**Účel nájmu**

 Nájomca prenajíma predmet nájmu za účelom jeho využitia na športové vyžitie: stolnotenisový tréning.

**Čl. VI.**

**Práva a povinnosti zmluvných strán**

 Nájomca nie je oprávnený predmet nájmu, prípadne jeho časť dať do podnájmu tretej osobe.

 Nájomca je povinný dodržať platné právne predpisy v oblasti ochrany majetku, BOZP, požiarnej ochrany a ďalšie právne predpisy týkajúce sa predmetu nájmu počas celej doby trvania tejto zmluvy.

 Nájomca zodpovedá za škody na objekte, alebo zariadení spôsobené pri vlastnom využívaní priestorov a zaväzuje sa ich na vlastné náklady odstrániť.

 Nájomca je povinný bez zbytočného odkladu oznámiť prenajímateľovi potrebu opráv, ktoré má prenajímateľ urobiť a umožniť vykonávanie týchto a iných opráv, inak nájomca zodpovedá za škodu, ktorá nesplnením povinnosti vznikla v celom rozsahu.

 Nájomca je povinný hradiť náklady vzniknuté neprimeraným užívaním priestorov nájomcom, alebo osobami, ktoré sa s jeho súhlasom zdržiavajú v nebytových priestoroch.

 Nájomca sa zaväzuje, že ak prenajímané priestory v danom týždni nebude využívať, oznámi túto skutočnosť včas prenajímateľovi. V telocvični bude používať iba vhodnú športovú obuv, ktorá nebude poškodzovať podlahu.

 Za účelom kontroly dodržiavania zmluvných podmienok nájomca na požiadanie prenajímateľa umožní vstup určeným zanestnancom prenajímateľa do prenajatých nebytových priestorov.

 Prenajímateľ nezodpovedá za veci vnesené do objektu nájomcom.

 Nájomca nesmie vykonávať stavebné úpravy ani inú podstatnú zmenu na predmete nájmu bez predchádzajúceho písomného súhlasu prenajímateľa, a to ani na svoje náklady.

 Po skončení nájmu je nájomca povinný vrátiť prenajatý priestor v stave v akom ho prevzal, s prihliadnutím na obvyklé opotrebenie.

**Čl. VII.**

**Všeobecné a záverečné ustanovenia**

Prenajímateľ si vyhradzuje právo každoročne upravovať výšku nájmu v časti nájmu priestorov o mieru inflácie za predchádzajúci rok uverejnenú Štatistickým úradom SR a v časti nákladov podľa skutočnosti predchádzajúceho roka ku dňu 01. 09. bežného roka. Úprava nájomného sa vykoná formou dodatku k zmluve, ku ktorému sa obe strany zaväzujú.

 Zmluva je vyhotovená v dvoch rovnopisoch, pre obe zmluvné strany po jednom .

 Zmluva nadobúda platnosť dňom jej podpísania zmluvnými stranami.

Všetky zmeny a dodatky k tejto zmluve musia mať písomnú formu a po schválení a podpísaní zmluvnými stranami tvoria neoddeliteľnú súčasť tejto zmluvy.

 Účastníci si zmluvu prečítali, jej obsahu porozumeli a na znak súhlasu s jej obsahom a vedomí si jej právnych následkov, túto vlastnoručne podpisujú. Tento právny úkon robia slobodne a vážne.

 V Prešove dňa 30. 09. 2011

 v.r. v.r.

 PaedDr. Dana Štefková Martin Buranovský

 riaditeľka SOŠ predseda predstavenstva